kardosdrur/scandi-wiki huggingface dataset:
Maja Iven Ulstrup

Maja Iven Ulstrup (født 1987) er en dansk stemmeskuespiller (dubber), der lægger stemme til tegnefilm.

Hendes debutfilm var Den lille havfrue 2: Havets hemmelighed (2000), hvor hun lagde stemme til Ariels datter Melody. Hendes første tegnefilmserie var Shaman King (2001), hvor hun lavede diverse stemmer. Hun lagde stemme til Hermione Granger i de seks første Harry Potter-film, og til Violet Parr i De Utrolige (2004) og De Utrolige 2 (2018).

Stemmeskuespiller
Den lille havfrue 2: Havets hemmelighed (2000) - Melody
Spy Kids (2001) - Carmen Cortez
Shaman King (2001) - Øvrige stemmer
Niels Neutron: Det lille geni (2001) - Zindy Vortex
Lloyd i rummet (2001) - Øvrige stemmer
Harry Potter og De Vises Sten (2001) - Hermione Granger
Harry Potter og Hemmelighedernes Kammer (2002) - Hermione Granger
Junglebogen 2 (2003) - Øvrige stemmer
Harry Potter og Fangen fra Azkaban (2004) - Hermione Granger
De Utrolige (2004) - Violet Parr
Barbie: Fairytopia (2004) - Dandelion
Mulan 2 (2004) - Sangstemme, "Jeg Vil Være Som Andre Piger"
Zack og Codys Søde Hotelliv (2005) - Maddie Fitzpatrick
Harry Potter og Flammernes Pokal (2005) - Hermione Granger
Den amerikanske drage: Jake Long (2005) - Flere roller
Avatar: Den sidste luftbetvinger (2005) - Flere roller
Kejserens nye skole (2006) - Malina
Hannah Montana (2006) - Flere roller
Shrek den Tredje (2007) - Øvrige stemmer
Magi på Waverly Place (2007) - Juliet Van Heusen
Harry Potter og Fønixordenen (2007) - Hermione Granger
Det søde liv til søs (2008) - Maddie Fitzpatrick
Harry Potter og Halvblodsprinsen (2009) - Hermione Granger
En Grimm Historie 2 (2010) - Snehvide
My Little Pony: Venskab er ren magi (2011) - Rarity
Jessie (2011) - Susan Channing
Bien Maja (2012) - Øvrige medvirkende
Monster High-serien
Monster High: 13 Ønsker (2013) - Twyla
Monster High: Freaky Fusion (2014) - Robecca Steam
Monster High: Kun For Spøgelser (2015) - Twyla
Monster high: Elektrisk (2017) - Twyla
7D (2014) - Hilda
Elena fra Avalor (2016) - Flere roller
Pokémon: Sol og Måne (2016) - Lillie
Pokémon: Sol og Måne – Ultraeventyr (2017) - Lillie
Pokémon: Sol og Måne – Ultralegender (2018) - Lillie
Supermonstrene (2017) - Flere roller
Spider-Man: Into the Spider-Verse (2018) - Peni Parker
Familien Green I Storbyen (2018) - Tilly Green
De Utrolige 2 (2018) - Violet Parr
Dalmatinervej 101 (2018) - Flere roller
Carmen Sandiego (2018) - Carmen Sandiego (som ung)
Ja-Dag (2021) - Øvrige stemmer

Se også
Thea Iven Ulstrup

Eksterne henvisninger
 
 Maja Iven Ulstrup på danskefilmstemmer.dk

Tegnefilmsdubbere fra Danmark
Kinnersley Castle

Kinnersley Castle er en middelalderborg, der ligger omkring 3 km øst for Eardisley i Herefordshire, England. Det er en af de mange marches-borge langs den walisiske grænse. 

Den blev oprindeligt opført i sten, og man antager at det var under Henrik 1.s regeringstid (1100-1135). De elizabethianske bygninger, der nu står på stedet har erstattet den tidligere borg, og ved opførslen blev stort set alle rester af den gamle borg fjernet.

Interiøret i de nuværende bygninger stammer fra flere perioder. Det blev renoveret i 1500-tallet af Vaughn-familien, og det huser flere eksempler på detaljeret gipsarbejde, der antages at være blandt de ældste i Herefordshire. 

Det er en listed building af anden grad.

Se også 
 Liste over borge og slotte i England

Referencer

Eksterne henvisninger 

Slotte i Herefordshire
Treago Castle

Treago Castle er en befæstet herregård i St Weonards, Herefordshire, England Den er opført omkring år 1500 og er baseret på en eksisterende middelalderborg med en firkantet borggård omkranset af en mur med tårne i hvert hjørne.

Udgravninger på stedet har vist at den er anlagt på grundfjeld, hvilket er i konflikt med rygter om at den tidligere har haft en voldgrav, som er fyldt på.

Det har været en listed building siden 30. april 1986.

Se også 
 Liste over borge og slotte i England

Referencer

Eksterne henvisninger 

Slotte i Herefordshire
Wilton Castle

Wilton Castle er en normannisk borg fra 1100-tallet i det sydøstlige Herefordshire, England der ligger ved floden Wye tæt ved byen Ross-on-Wye. Den har navn efter den tilhørende herregård.

Den står i dag som en ruin, Longchamps-familien fra Wilton var fogeder i Normandiet, kanslere i England, sheriffer i Hereford og Welsh Marches og blandt Johan uden lands modstandere.

De blev efterfulgt af De Cantilupe-familien (se Thomas de Cantilupe) og De Grey, der tilsammen opbyggede en magtbase i Wales og Marches. Matilda de Grey, født de Cantilupe, løj i retten overfor kong Edvard 1. af England at borgen var opført af hendes Longchamp-forfædre under Edvard Bekenderen (1042–66). Borgen kan dog ikke have været blevet opført før 1154 og baroniet havde aldrig de Marcher Lord-rettigheder, som Lady Matilda påstod at have.

Borgen bliver primært associeret emd en gren af Norman-familien, Baron Grey af Wilton, et prominent dynasti af de normanniske Marcher Lords i i de walisiske marches, der ejede den fra 1308 eller før. Borgen kom ud af familiens eje, da William Grey blev taget til fange af franskmændene ved slutningen af forsvaret af Guînes i 1557, hvor han blev tvunget til at sælge borgen for at skaffe penge til sin løsesum.

Borgen blev ødelagt under den engelske borgerkrig, hvor der var flere træfninger og belejringer i området, heriblandt ved Goodrich Castle, Ruardyn Castle og Raglan Castle.

Se også 
 Liste over borge og slotte i England

Referencer 

Litteratur
 Remfry, P.M., Wilton Castle, 1066 to 1646 ()
 A History of the Manor of Wilton and the Parish of Bridstow, Herefordshire, by R.A. Hart, published by the Ross-on-Wye and District Civic Society (1994)

Eksterne henvisninger 

Slotte i Herefordshire
Borgruiner i Storbritannien
Marmion Tower

Marmion Tower, historisk også kendt som Tanfield Castle, er en portbygning fra 1400-tallet, der ligger nær kandsbyen West Tanfield i North Yorkshire, England. Den har overlevet nedrivningen af den befæstede herregård, som blev revet ned og brugt til bl.a. Snape Castle og Kirklington Hall.

Den drives i dag af English Heritage. Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i North Yorkshire
Brian Bressendorff

Brian Bressendorff (født 24. november 1987) er en dansk politiker, som fra 7. oktober 2021 til 31. maj 2022 var midlertidigt folketingsmedlem for Socialdemokratiet som stedfortræder for Mette Gjerskov. Bressendorff var opstillet i Vordingborgkredsen til folketingsvalget 2019. Han har været kredsens folketingskandidat siden 2016, og ved valget i 2019 fik han 3.141 personlige stemmer i Sjællands Storkreds.

Uddannelse og arbejdsliv 
Brian Bressendorff er uddannet fra Syddansk Universitet og har derfra en bachelorgrader i Science in Business Administration and Management. Han har også en Master Of Public Affairs fra Sciences Po i Paris. 
Inden Bressendorff kom i folketinget arbejdede han som strategi konsulent for SKAT.

Politisk karriere 
Brian Bressendorff har siden 2014 været næstformand for Socialdemokratiets klima- miljø og teknik udvalg, som er med til at udvikle den politiske dagsorden i partiet. Han har siden 2016 været folketingskandidat for Socialdemokratiet i Vordingborg, og fra 7. oktober 2021 været kredsens eneste folketingsmedlem.

Referencer 

Folketingskandidater fra Socialdemokraterne
Midlertidige folketingsmedlemmer
E-Dubble

Evan Sewell Wallace (født d. 1. november 1982, død d. 13. februar 2017), bedst kendt under sit kunstnernavn E-Dubble, var en amerikansk rapper.

Baggrund 
Wallace blev født og voksede op i udkanten af Philadelphia. Det var imens han gik på St. Mary's College of Maryland at han begyndte at først lave musik, dog bare for sjov med sine venner.

Han fik kælenavnet 'den syv fod høje rapper', da han havde en højde på ca. 210 cm.

Karriere 
E-Dubble udgav sin først mixtape, kaldet Straight Outta St. Mary's den 12. april 2006.

E-Dubble flyttede i 2008 til Baltimore, hvor han var med til at danne rapgruppen Young English. Sammen med gruppen købte E-Dubble et gammelt lager, som de ombyggede til et studio til at optage musik. Han dannede her sit eget pladeselskab kalder Black Paisley Records. Han udgav sit første album Hip-Hop is Good i oktober 2009. E-Dubble opretterede sin YouTube-kanal i august 2010.

Han begyndte i 2010 den serie som han ville blive mest kendt for, nemlig Freestyle Friday. Han udgav mellem den 5. februar 2010 og den 3. februar 2011 en original sang hver fredag. Han fik især stor popularitet blandt Call of Duty fans på YouTube, i det han tillod youtubere som lavede Call of Duty videoer at bruge hans musik i deres videoer. 

Han udgav den 6. november 2012 sin første EP kaldet Reset. Han fortsatte med at udgive flere singler løbende over de kommende år. Han udgav sit andet album, som også ville blive han sidste, den 8. november 2016, kaldet Two Tone Rebel.

Død 
Wallace døde den 13. februar 2017 efter flere ugers sygdom, hvor han havde haft en voldsom infektion.

Kilder

Eksterne henvisninger 

 E-Dubbles YouTube kanal
 E-Dubble på Spotify
 E-Dubble på

Rappere fra USA
Personer fra Philadelphia
Piratjolle

En piratjolle er en tomandsjolle med et storsejl, en fok og en spiler. Den er 5 meter lang og 1 meter og 61 centimeter bred med et sejlareal på 10 kvadratmeter. Den er opfundet af tyskeren Carl Martens i 1938. Den bliver lavet af enten træ, glasfiber, knækspant eller en kombination. Den vejer 218 kg.

Kilder og henvisninger 

Joller
Gedmose Solcellepark

Gedmose Solcellepark (eller Solcellepark øst for Bur) er et solcelleanlæg vest for Holstebro og øst for Bur et par kilometer nord for Storå og umiddelbart nord for Den vestjyske længdebane.
Anlæggets areal er på 222 hektar og den forventede årlige strømproduktion er på 203.000 Megawatt-timer.
Solcelleparken åbnede i oktober 2021 og var opført af Better Energy og ejet af Heartland A/S.
Størrelsen gjorde den til Nordeuropas hidtil største solcellepark.
Energien fra anlægget bliver solgt gennem såkaldte power purchase agreements.

I området er der også en vindmøllepark.

Ørbæk Rundhøj ligger midt i solcelleparkens sydlige område og der opretholdes en fortidsmindebeskyttelseslinje.
Tre andre fortidsminder ligger vest for solcelleparken.
Bækken Ørbæk løber igennem solcelleparken og fortsætter til mod syd til Storåen.

Henvisninger 

Bygninger, konstruktioner og anlæg i Holstebro Kommune
Solkraftværker
Anne Holm (triatlet)

Anne Holm (født 9. juli 1999 i København) er en triatlet og cykelrytter fra Danmark, der i triatlon repræsenterer det danske landshold og den franske klub ISSY Triathlon.

Karriere

Landevejscykling 
Fra starten af 2022 lavede Anne Holm en aftale med det danske hold . Her skulle hun være en del af holdet, samtidig med at hun forsatte med triathlon, og satsede på af kvalificerer sig til Sommer-OL 2024 i den disciplin. Hendes første licensløb for holdet var 1. afdeling af DCU Ladies Cup 2022, hvor hun på den 26 km lange enkeltstart endte på andenpladsen. I starten af juni meddelte holdet at Anne Holm ikke længere var en del af Team ABC Dame Elite, da hendes fokus på triatlon ikke viste sig foreneligt med teamets ambitioner og løbskalender.

Referencer

Eksterne henvisninger 
 
 

Kvindelige cykelryttere fra Danmark
Triatleter fra Danmark
Personer fra Frederiksberg
Mulgrave Castle

Mulgrave Castle refererer tre forskellige bygninger på samme ejendom i Lythe, nær Whitby, North Yorkshire, England. 

Den ene af disse er den "gamle" borg, som ifølge legenden blev grundlagt af Wada, der herskede over Hälsingland i 500-tallet.

Den anden borg, () caput i det engelske feudalbaroni Mulgrave, var en normannisk fæstning, der var aktiv indtil den blev ødelagt af rundhovederne på ordre af Parlamentet.

Den tredje bygning er et country house () blev opført af lady Catherine Darnley og overgik i 1718 via ægteskab til Phipps-familien, da hendes datter, lady Catherine Annesley blev gift med William Phipps. Phipps-familien fik senere titlerne Baron Mulgrave, jarl af Mulgrave og Marquess af Normanby.

Se også 
 Liste over borge og slotte i England

Referencer

Eksterne henvisninger 

Slotte i North Yorkshire
Byrjutjyj-øen

Byrjutjyj-øen (,  ) er en halvø i den nordvestlige del af det Azovske hav, udvidet sydlige del af Fedotova-spidsen. Sammen med den smalle nordlige del af Fedotova-spidsen danner Byrjutjyj-øen Utljuk-Liman (en laguneagtig strandsø), der adskiller den fra havet fra øst. Indtil 1929 var den nuværende spids en ø, adskilt fra den nordlige del af Fedotova Spit af et smalt stræde.

Det tilhører Kherson oblast i Ukraine. Det har ingen direkte landforbindelse med Oblastens hovedterritorium - de er adskilt af Utljuk Lyman.

Den er 22,6 km lang og 5,7 km bred. På den nordvestlige og vestlige kyst af Spit er der flere lavvandede bugter og flodmundinger.

Natur 

Halvøen er af alluvial type, dannet af sandet kystslette med lag af skaller. Langs kysten er der talrige søer. Langs den nordlige bred ligger adskillige små saltholdige søer og en stor sø, Olensøen.

Der er eng, kystvande og sandsteppelandskaber. Floraen omfatter omkring 700 arter af planter. I 1970'erne-80'erne var der på et areal på 232 hektar plantet læskove, bestående af smalbladet sølvblad, skærmelm, almindelig robinie, ask. Det er levested for omkring tusinde akklimatiserede kronhjorte, 2.500 dådyr, 90 onager og flere snesevis af tamheste og moufflons; akklimatiserede fugle er fasaner.

Historie 
I det første årtusinde f.Kr., var nærheden af Byrjutjyj-øen beboet af de skytere. Sandsynligvis var dette selve spyttet afbildet på nogle skytiske mønter.

Den 17. september 2003 fandt et møde sted mellem den ukrainske præsident Leonid Kutjma og Ruslands præsident Vladimir Putin. Under mødet diskuterede de spørgsmålet om havgrænsen i vandet i Azovhavet og Kerch-strædet.

Byrjutjyj samtidskunstprojekt blev lanceret på Byrjutjyj-øen i 2006. En ny projektsæson starter hvert år. Arrangementet afholdes to gange om året (i maj og september).

I 2015 blev et internationalt performativt projekt "1000-km view" lanceret. Deltagere på katamaraner tilbagelagde en distance på 1000 km fra Stryj-floden til Byrjutjyj-øen

Navn 
Navnet på halvøen - Byrjutjyj-øen er oversat som "ulveøen" ("byrjuk" - en enlig ulv).

Seværdigheder 
Der var et statsreservat på Byrjutjyj-øen, som nu er det en del af Azov-Syvash Nationalpark. Reservatet blev oprettet i 1927.

På den sydvestlige ende af halvøen ligger Byrjutjyj Fyrtårn oprindelig  bygget i 1878.

Kilder og henvisninger 

 Utluk Liman  i The Black Sea Encyclopedia  af Sergei R. Grinevetsky, Igor S. Zonn, Sergei S. Zhiltsov, Aleksey N. Kosarev, Andrey G. Kostianoy.  Springer, Berlin 2015.

Kherson oblast
Azovske Hav
Halvøer i Europa
Tidligere øer
Tuzly Lagunerne Nationalpark

Tuzly Lagunerne Nationalpark er et beskyttet område beliggende i Bilhorod-Dnistrovskyi Raion i Odessa oblast, i det sydlige Ukraine. Parken blev oprettet ved dekret fra Ukraines præsident Viktor Jusjtjenko den 1. januar 2010.

Nationalparkens område omfatter  Tuzly Lagunerne  som består af dele af de større laguner Shahany, Alibey, Burnas ; og de små laguner Solone Ozero, Khadzhyder, Karachaus, Budury, Martaza, Mahala, Malyi Sasyk og Dzhantshey.

Kilder og henvisninger 

IUCN Kategori II
Nationalparker i Ukraine
Kazacsay Tibor

Kazacsay Tibor (født 12. marts 1892 i Budapest, Ungarn - død 5. oktober 1977) var en ungarsk komponist, pianist og lærer.

Tibor studerede komposition på Musikkonservatoriet i Budapest. Han var lærer i komposition og klaver på Det Nationale Musikkonservatorium og Klindwort-Scharwenka Musikkonservatoriet i Berlin. Han var klaverakkompagnatør på Ungarsk Radio (1926-1936). Han har skrevet en symfoni, orkesterværker, kammermusik, koncertmusik, korværker etc. Tibor komponerede i en romantisk stil som senere gik over i en mere diatonisk stil. Han var også inspireret af den ungarske folklore og Bela Bartok.

Udvalgte værker 

 Symfoni "Grotesk" (1938) - for orkester
 Trompetkoncert (1965) - for trompet og orkester
 Drømmeland (Symfonisk digtning) (1932) - for orkester
 Små sange om dyr (børnesangs samling) (1937) - sang

Eksterne henvisninger 
 om Kazacsay Tibor

Komponister fra Ungarn
Pianister fra Ungarn
Lærere
Personer fra Ungarn
Sándor Szokolay

Sándor Szokolay (født 30. marts 1931 i Kunágota - død 8. december 2013 i Sopron, Ungarn) var en ungarsk komponist, professor og lærer.

Szokolay studerede komposition på Franz Liszt Musikkonservatoriet i Budapest, hos Ferenc Szabó og Ferenc Farkas. Han har skrevet fem symfonier, orkesterværker, korværker, operaer og oratorier, de to sidstnævnte kategorier som han er mest kendt for. Szokolay underviste som lærer og senere professor på Franz Liszt Musikkonservatoriet (1958-1994), herefter flyttede han til byen Sopron, hvor han til sin død levede som freelance komponist, og skrev mange bestillingsværker til flere Symfoniorkestre i Ungarn.

Udvalgte værker 

 Ungarsk korsymfoni (1970) - for kor
 Romersk Symfoni (1991) - for orkester
 Symfoni nr. 1 (1997) - for orkester
 Symfoni nr. 2 (1998) - for orkester
 Symfoni nr. 3 "Ungarsk" (1999) - for orkester
 Federico García Lorca (1964) - opera
 Hamlet (Shakespeare) (1968) - opera
 Samson(László Németh) (1973) - opera
 Ild Marchen (1958) - oratorium - for kor
 Istar´s helvede (1960) - oratorium - for kor
 Dommedag (1971) - oratorium - for kor
 Fløjtekoncert (1981) - for fløjte og orkester

Eksterne henvisninger 
 om Sándor Szokolay

Komponister fra Ungarn
Professorer
Lærere
Pind (banespil)

Pind eller at spille pind er en sportsgren og gammel børneleg, hvor to hold skiftes til at anvende en større pind til at vippe -eller slå en mindre pind afsted. Hvis modstanderholdet griber pinden, skal holdene bytte plads. Holdene spiller på en bane, der ifølge Dansk Pind Union skal være 15 x 15 meter, og der er et inde- og udehold præcis som i langbold. Hvert hold kan bestå af 5-8 deltagere, så længe der er lige mange spillere på hvert hold. Derudover skal man benytte "en pind" (30 cm), "en pind-pind" (150 cm) og et gærde (to kævler eller- mursten à 15x30cm). Kun indeholdet kan score point. Formålet med spillet er at score flere point end modstanderen. 

Sammenfattende kan Pind karakteriseres som en krydsning mellem cricket og rundbold, men bat og bold er i stedet byttet ud med førnævnte udstyr. Som spiller skal man kunne kaste, gribe, løbe og forsvare, hvilket stiller krav til den enkelte spillers fysiske formåen.

Referencer

Eksterne henvisninger
Spilpind.dk - website for spillet Pind
Fyens Stiftstidende - "Kan du spille pind?", 27. maj 2005

Spil og lege
Kastesport
London General Omnibus Company

London General Omnibus Company eller LGOC, var den største busoperatør i London mellem 1855 og 1933. I en kort periode melem 1909 og 1912 var det også producent af busmotorer.

I 1912 blev selskabet købt af Underground Electric Railways Company of London, der ejedes størstedelen af London Underground.

I 1933 blev LGOC en del af det nye London Passenger Transport Board sammen med resten af Underground Group. Navnet London General gik ud og London Transport blev i stedet synonym med de røde Londonbusser.

Referencer

Eksterne henvisninger 

Etableret i 1855
Ophørt i 1933
Transport i London
Motorproducenter
Geografiske regioner i Tyrkiet

Der er syv geografiske regioner i Tyrkiet   () og de blev oprindeligt defineret på landets første geografikongres i 1941. Disse syv regioner er underopdelt i enogtyve sektioner (), som yderligere er opdelt i talrige områder () som defineret af mikroklima og afgrænset af lokale geografiske formationer.

"Regioner" som defineret i denne sammenhæng er udelukkende til geografiske, demografiske og økonomiske formål og henviser ikke til en administrativ opdeling.

Regioner og sektioner 

 Ægæiske Region
 Ægæiske Sektion
 Edremit-området
 Bakirçay-området
 Gediz området
 Izmir-området
 Küçük Menderes-området
 Büyük Menderes-området
 Mentesisk område
 Det indre vestlige Anatolien

 Sortehavsregionen
 Vestlige Sortehavssektion
 Indre Sortehavsområde
 Kürebjergene
 Central Sortehavssektion
 Canikbjergene
 Indre Central Sortehavsområde
 Østlige Sortehavsafsnit
 Østlige Sortehavskystområde
 Øvre Kelkit - Çoruh Gully

 Centralanatolske Region
 Konya sektion
 Obruk, Karatay-plateauet
 Konya - Eregli 
 Øvre Sakarya-sektion
 Ankara-området
 Porsuk Gully
 Sündiken bjergkæden
 Øvre Sakarya-området
 Konya - Eregli nærhed
 Mellem Kizilirmak Sektion
 Øvre Kizilirmak Sektion

 Østanatolske Region
 Øvre Eufratsektion
 Erzurum - Kars sektion
 Øvre Murat - Van Sektion
 Øvre Murat-område
 Van Area
 Hakkari sektion

 Marmararegionen
 Çatalca - Kocaeli sektion
 Adapazari-området
 Istanbul-området
 Ergene sektion
 Sydlige Marmara-sektion
 Biga - Gallipoli-området
 Bursa-området
 Karesi-området
 Samanli området
 Yildiz Sektion

 Middelhavsregionen
 Adana sektion
 Çukurova - Taurusbjergområdet
 Antakya - Kahramanmaras -området
 Antalya sektion
 Antalya området
 Göller området
 Taseli - Mut Area
 Teke Området

 Region Sydøstanatolske Region
 Mellem Eufrat Sektion
 Gaziantep- området
 Sanliurfa- området
 Tigris sektion
 Diyarbakir- området
 Mardin - Midyat -området

Befolkning efter region

Kilder og henvisninger 

Tyrkiets geografi
Subnationale enheder
Nappa Hall

Nappa Hall er en befæstet herregård Wensleydale, North Yorkshire, England. English Heritage har beskrevet den som "sandsynligvist det fineste og mindst spolerede befæstede herregård i Nordengland".

Den nævnes første gang i 1251 som Nappay.
Den ligger omkring 1,5 km øst for Askrigg md udsigt over græsningsområder, der leder ned til floden Ure. Det er en et-etagers bygning med en central hal placeret mellem to tårne; det vestlige tårn er fire etager og det østlige er to etager. I 1600-tallet blev er tilføjet en ekstra længe.

Nappa Hall er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i North Yorkshire
Pickering Castle

Pickering Castle er en motte-and-bailey-fæstning i Pickering, North Yorkshire, England. Det var oprindeligt en tømmerfæstning, der blev opført efter den normanniske erobring af England fra 1069–1070, men den nuværende fæstning blev opført mellem 1180-1187, og keepet blev opført 1216-1236.

Den er godt bevaret, og var en af de få borge, der stort set ikke blev påvirket af rosekrigene i 1400-tallet og den engelske borgerkrig i 1600-tallet, hvor mange andre borge blev ødelagt.

Det er et Scheduled monument og er åben for offentligheden.

Se også 
 Liste over borge og slotte i England

Referencer

Eksterne henvisninger 

Slotte i North Yorkshire
Ravensworth Castle (North Yorkshire)

Ravensworth Castle er ruinen af en middelalderborg fra 1300-tallet, der ligger i landsbyen Ravensworth, North Yorkshire, England.

Den tidligste kilde på borgen beskriver et besøg fra kong Johan i 1201.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i North Yorkshire
Lizzo

Melissa Viviane Jefferson (født 27. april 1988), professionelt kendt som Lizzo, er en amerikansk sangerinde, rapper, sangskriver og fløjtenist .  Hun blev født i Detroit, Michigan, og flyttede senere til Houston, Texas, hvor hun begyndte at optræde, før hun flyttede til Minneapolis, hvor hun begyndte sin indspilningskarriere inden for hiphopmusik . Før Lizzo skrev under med Nice Life og Atlantic Records, udgav Lizzo to studiealbum - Lizzobangers (2013) og Big Grrrl Small World (2015). Lizzos første major-label EP, Coconut Oil, blev udgivet i 2016.

Diskografi 

 Lizzobangers (2013)
 Big Grrrl Small World (2015)
 Cuz I Love You (2019)
 Special (2022)

Filmografi

Koncertture 

 Good as Hell Tour (2017) 
 Cuz I Love You Tour (2019) 
 Cuz I Love You Too Tour (2019) 

 The Special Tour (2022)

Referencer

Eksterne henvisninger 

 

Hiphoppere fra USA
Fløjtenister fra USA
Rappere fra USA
Popsangere
Musikere fra Detroit